Bochmann

Bochmann oli Ruhjast pärit käsitöölise ja aadlisuguvõsa.

Ajalugu
Bochmannide kohta on teateid XVIII sajandi algusest, mil Heinrich Johann Bochmann (suri pärast 1751) oli Ruhjas rätsep.LVVA, f. 235, n. 5, s. 16, L 9p. Hiljem sai temast põllumees, ta oli Laatre mõisavalitseja.LVVA, f. 235, n. 5, s. 16, L 17. Tema poeg Johann Gottfried Bochmann (1739−1807) asus elama Pärnusse, võeti 1766. aastal kodanikuks ja tegutses kaupmehena.Laakmann, Heinrich. Das Bürgerbuch von Pernau. I. 1615-1797. – Sitzungsberichte der Altertumsforschenden Gesellschaft. Erster Band. Tartu: J. G. Krüger, 1936. Nr 767. Poeg Heinrich Bochmann (1776−1835) õppis Königsbergi ülikoolis ning oli 1797−1807 Pärnu Eliisabeti ja 1808−1835 Audru pastor.Die evangelischen Prediger Livlands bis 1918. Köln-Wien: Böhlau Verlag, 1977. Nr 173. Viimase poeg Jacob Karl Bochmann (1804−1879) tegutses metsanduse valdkonnas ja tõsteti 1830. aastal teenete eest Venemaa aadliseisusse.Genealogisches Handbuch des Adels. Adelslexikon. Bd I. Limburg an der Lahn: C. A. Starke Verlag, 1972, lk 449. Tema poeg Alexander Heinrich Gregor von Bochmann (1850−1930) oli tuntud maalikunstnik ja professor. Keiser Wilhelm II kinnitas tema aadlitiitlit 1899. aastal.Gothaisches Genealogisches Taschenbuch der Briefadeligen Häuser. Dreizehnter Jahrgang. Gotha: Justus Perthes, 1919, lk 87. Temast alguse saanud Düsseldorfi liini esindajad elavad siiani Saksamaal. Pastori nooremast pojast titulaarnõunik Alexander Gottlieb Christian Bochmannist (1806−1889) sai alguse haru, mille liikmed elasid peamiselt Riias. Sellest liinist oli pärit arst ja Riia linnahaigla direktor Eugen Hermann Alexander von Bochmann (1836−1901). Liin oli alles veel XX sajandi keskpaiku.

Suguvõsa liikmeid
Heinrich Bochmann (1776−1835), Pärnu Eliisabeti ja Audru pastor, Pärnu linnakonsistooriumi assessor
Jacob Karl von Bochmann (1804−1879), polkovnik, metsaülem
Julius August von Bochmann (1807−1888), polkovnik
Eugen Hermann Alexander von Bochmann (1836−1901), arst, Riia linnahaigla direktor
Alexander Heinrich Gregor von Bochmann (1850−1930), Düsseldorfi Kunstiakadeemia professor, maalikunstnik
Jakob Heinrich Gregor von Bochmann (1878−1914), maalikunstnik

Viited

Kirjandus
Genealogisches Handbuch des Adels. Adelslexikon. Bd I. Limburg an der Lahn: C. A. Starke Verlag, 1972. Lk 449.
Gothaisches Genealogisches Taschenbuch der Briefadeligen Häuser. Siebster Jahrgang. Gotha: Justus Perthes, 1913. Lk 84.
Gothaisches Genealogisches Taschenbuch der Briefadeligen Häuser. Dreizehnter Jahrgang. Gotha: Justus Perthes, 1919. Lk 87 .

Välislingid
Bochmanni suguvõsa genealoogia

Kategooria:Liivimaa immatrikuleerimata aadel